b'\n_START_ARTICLE_\n216 Kleopatra\n_START_SECTION_\nOminaisuudet\n_START_PARAGRAPH_\nKleopatra on M-tyypin asteroidi, joka muistuttaa muodoltaan luuta. Sit\xc3\xa4 onkin kutsuttu nimell\xc3\xa4 the \xe2\x80\x9cdog-bone\xe2\x80\x9d asteroid (engl.), suomeksi k\xc3\xa4\xc3\xa4nnettyn\xc3\xa4 nimi tarkoittaa \xe2\x80\x9ckoiran luu\xe2\x80\x9d asteroidia. Pikkuplaneetta koostuu kahdesta toisiaan kiert\xc3\xa4v\xc3\xa4st\xc3\xa4 osasta, jotka ovat liittyneet toisiinsa yhdeksi kappaleeksi. Kleopatra on siis kontaktikaksoisasteroidi, eik\xc3\xa4 oikea kaksoisasteroidi. _NEWLINE_Kleopatran mitat ovat noin 217 x 94 x 81 km ja sen systeemin massa on 4,64 \xc2\xb1 0,02 \xc3\x97 10\xc2\xb9\xe2\x81\xb8 kg. Kleopatran keskitiheys on 3,6 \xc2\xb1 0,4 g/cm\xc2\xb3, eli sen sisuksesta on noin 30 - 50% tyhj\xc3\xa4\xc3\xa4 tilaa. Se on siis l\xc3\xb6yh\xc3\xa4 kivikasamainen kappale. Kleopatra on luultavasti muodostunut t\xc3\xb6rm\xc3\xa4yksen seurauksena.\n_START_SECTION_\nKuut\n_START_PARAGRAPH_\nKleopatralla on kaksi pient\xc3\xa4 kuuta, jotka kiert\xc3\xa4v\xc3\xa4t sen ymp\xc3\xa4ri. Niiden nimet ovat Alexhelios ja Cleoselene, kuningatar Kleopatran lapsien mukaan. Kuut l\xc3\xb6ydettiin jo vuonna 2008, mutta ne saivat nimens\xc3\xa4 vasta paljon my\xc3\xb6hemmin.  Cleoselene on kuista sisempi. Se on l\xc3\xa4pimitaltaan noin 3 kilometrinen. Alexhelioksen l\xc3\xa4pimitta on noin 5 km. Kleopatran j\xc3\xa4rjestelm\xc3\xa4 on vasta kolmas l\xc3\xb6ydetty kahden pienen kuun j\xc3\xa4rjestelm\xc3\xa4 asteroidivy\xc3\xb6hykkeell\xc3\xa4.'